Dhinaca kale, Guddoomiye ku xigeenka koowaad ee Xisbiga Ucid, waxa uu farriin dardaaran ah u diray golaha wasiirada ee cusub, waxaanu yidhi “Xukuumada waxaan leeyahay, wasiir kastoow xilka laguu dhiibay adigu ma lihid ee ummadda caddaalad ugu shaqee, oo shaqaalaha caddaalad ku xusha, waayo qof kasta meesha uu joogo taariikhda ayaa xusi doonta, wattaa kuwii toddobada sano joogay ay ka tageen, waxaana laydinkula xisaabtami doonaa wixii aad ka tagteen, waxaanan golaha wasiirada kula dardaarmayaa in aanay isbarbar yaacin ee ay wada shaqeeyaan, oo ay isku xidhnaadaan, isla markaana shacabka waxa looga baahanyahay inay la shaqeeyaan”.
